Grčko herojsko doba

**Grčko herojsko doba** u mitologiji označava period od dolazaka Grka na područje Tesalije do povratka grčkih ratnika iz Troje. Pjesnik Heziod definirao je ovo mitološko razdoblje kao jedno od pet razdoblja svijeta. Herojsko doba obuhvaća otprilike šest generacija, a heroji koji se pojavljuju u tom periodu imaju nadljudske sposobnosti, mada nisu božanskog porijekla; slavljeni su primarno u Homerovim djelima, ali i u djelima drugih antičkih autora kao što su Eshil, Sofoklo i Euripid. 

Heroji iz ovog perioda mogu se okvirno grupirati prema približnoj mitološkoj kronologiji, temeljem velikih priča ili događaja koji ih povezuju, poput ekspedicije Argonauta ili Trojanskog rata. S vremenom su mnogi heroji iz ovog doba, poput Herakla, Ahileja, Hektora ili Perzeja, postali prominentne ličnosti grčke mitologije. 

## Herojsko doba u umjetnosti

Heroji iz herojskog doba često si bili prikazivani na slikama na vazama, koje su prikazivale dio njihove priče. Posebno je popularan u tom periodu bio Heraklo. Međutim, osim vaza, heroji i njihove priče često si bili i motivi u grčkom, ali i modernom kiparstvu, a poznati su kiopvi Perzeja s Meduzinom glavom, Ahileja te kipovi iz Paskvinove skupine. Među grčkim kiparima, u prikazima iz herojskog doba posebno se isticao Poliklet.

## Generacije heroja

### Rani heroji

Mnogi najraniji heroji grčke mitologije bili su potomci bogova te su usko vezani uz legende o nastanku grčkih polisa. Također su s vremenom postali pretci budućih naraštaja heroja. Primjerice, fenički princ Kadmo, Posejdonov unuk, bio je prvi grčki heroj i utemeljitelj Tebe. Perzej, koji je bio poznat po svojim pustolovinama puno prije svog praunuka, Herakla, bio je Zeusov sin. Perzej je odrubio glavu gorgoni Meduzi, spasio Andromedu od morske nemani Kita te je bio legendarni utemeljitelj Mikene. Njegov sin, Elektrion, također je bio junak. Eak je također bio Zeusov sin. Belerofont je bio potomak nimfe Orseide. Peloponeški kralj Enomaj bio je Aresov sin. 

Među najranijim junacima prije Heraklovog doba, općenito se uzima da su Kadmo, Perzej i Belerofont bili najveći grčki junaci svog doba.

### Argonauti

Mit o Jazonu i zlatnom runu jedan je od najstarijih herojskih mitova u historiji naracije. Jazon je plovio na brodu *[[Argo|Argu]]*, a članovi njegove posade bili su znani kao Argonauti. Njihov je zadatk bio doploviti do Kolhide na Crnom moru te uzeti zlatno runo, simbol autoriteta i kraljevske vlasti. Pomoću tog runa, Jazon će postati kralj Jolka u Tesaliji. Argonauti su bili:

### Lov na kalidonskog vepra

Bijesna na kalidonskog kralja jer joj je odbio odati počast tijekom svetkovina, Artemida je poslala čudovišnog vepra u Etoliju da pohara regijom. Kralj Enej poslao je glasnika da pronađe najbolje lovce u Grčkoj, nudeći im veprove kljove i krzno kao nagradu. Mnogi lovci odazvali su se pozivu, a među njima su bili Atalanta, Kastor i Poluks, Jazon, Laert, Linkej, Meleagar (domaćin i veproubojica), Nestor, Pelej, Feniks i Tezej; dobar dio istih ranije je bio dio Argonauta. Znakovit izostanak s ovog popisa je Heraklo, koji je u zasebnoj priči samostalno ubio erimantijskog vepra. 

### Ostali rani heroji

Ostali heroji iz ranijih generacija, a koji nisu povezani nikakvim konkretnim događajem su:

### Edipova generacija

Priča o kralju Edipu poslužila je kao osnova za trilogiju tragedija grčkog pisca Sofokla i predstavlja jednu od najpoznatijih priča grčke mitologije; slične su priče poznate i u drugim kulturama diljem svijeta. Osim Edipa, heroji iz ove generacije, koja je nastupila otprilike dvije generacije prije posljednje (trojanske) generacije heroja, su:

### Sedmorica protiv Tebe

Oko jednu generaciju prije trojanske, Edip je prokleo svoje sinove Eteokla i Polinika. Ostvarenje te kletve motiv je u pozadini priče o sedmorici protiv Tebe. Iako su se braća dogovorili da će dijeliti vlast u Tebi, kada je došlo vrijeme da Eteoklo odstupi s vlasti, on je to odbio, na što je Polinik reagirao tako da je poveo vojsku protiv svog voljenog grada. U Eshilovoj tragediji, centralni motiv postaje konflikt između pojedinca i zajednice, dok je domoljublje važan motiv u *Feničankama*. Heroji iz ove generacije su:

### Trojanski rat

Trojanski rat bio je jedan od najvažnijih sukoba u cjelokupnoj kronologiji grčke mitologije, a detaljno je opisan u Homerovoj *[[Ilijada|Ilijadi]]*. Glavni heroj ovog sukoba bio je Ahilej, čije je ubojstvo trojanskog princa Hektora dovelo do značajne eskalacije sukoba. Ostale značajne herojske ličnosti iz ove generacije su:

## Povezano
* Kolaps brončanog doba

## Reference

## Vanjske veze
* Rosenberg, Karen. "Those Greek Heroes, Sometimes Behaving Badly", ''The New York Times'', October 21, 2010